Ahir es va celebrar el Dia del Xiquet de les festes patronals del Port de Sagunt
11 d’agost 2022

![](/media/hsjffu54/c_5147.jpg?width=850&height=567.139282735613)

Els més xicotets van ser ahir els protagonistes de les festes patronals al Port de Sagunt amb la celebració del Dia del Xiquet. El programa de festes es va centrar en activitats infantils com el tro d’avís infantil en la Tinència d'Alcaldia, i la _xopà_, canons d'aigua, cercaviles i cantajocs. Després, els actes es van traslladar al recinte festiu on va haver-hi inflables, espectacles infantils i berenar popular.

Els actes van començar a les 17.30 h. amb el tro d’avís infantil i la _xopà_, canons d'aigua, cercaviles i cantajocs. Seguidament, a les 18.15 h. es va celebrar el Dia del Xiquet amb inflables aquàtics i espectacles infantils, seguit de refresc i berenar popular en el recinte festiu. A la nit ja, a les 23.30 h. va tindre lloc un monòleg, organitzat per l'Ajuntament de Sagunt, també en el recinte festiu. A la celebració van assistir l'alcalde, Darío Moreno i altres membres de l'Equip de Govern.

![](/media/54jc44py/c_5081.jpg?width=399&height=266&mode=max) ![](/media/imsjelho/c_5086.jpg?width=400&height=266&mode=max)

![](/media/nlpivyrc/c_5075.jpg?width=850&height=566.9886363636364)

![](/media/favjdyp4/c_5204.jpg?width=850&height=567.139282735613)

Per a hui, 11 d’agost, està prevista una concentració i cavalcada d'humor a les 19.30 h. als jardins del Centre Cívic Antic Sanatori. El lliurament dels premis serà a les 23 h. en el recinte taurí i a les 21 h. està programada una _torrà_ popular en el recinte festiu. L'orquestra Scream serà l'encarregada d'amenitzar la nit a partir de les 23.30 h., acte organitzat per l'Ajuntament de Sagunt.

Per a demà, divendres, està programada una vesprada de bous i vaques a partir de les 18.45 h.; també, a les 00.00 h. i a partir de les 00.15 h. hi haurà música en el recinte festiu amb l'Orquestra Origen, organitzat per la Federació de Penyes Port Sagunt (FPPS). El dissabte, exactament es comptarà amb la mateixa programació i horari que el divendres, amb la diferència que els encarregats de la música seran Disco Pirámide, també organitzat per FPPS.

Per al diumenge, 14 d'agost, l'Ajuntament de Sagunt ha preparat un musical infantil (19 hores) i un musical OT (23.30 hores), tots dos en el Triangle Umbral. Com a colofó final d'estes festes, el dilluns serà el torn de les cucanyes marítimes organitzades per l'Ajuntament, i la travessia nadant. A continuació, a les 14.30 hores, tindrà lloc la _mascletà_, en la plaça del Sol, organitzada per l'Ajuntament de Sagunt. A la vesprada, 19 hores, missa i processó; i per a finalitzar, mini castell de focs artificials en l'Albereda del Consell (19 hores) i castell de focs artificials a les 24 hores.

![](/media/cnifdzvr/c_5280.jpg?width=399&height=266&mode=max) ![](/media/wgubnnvv/c_5402.jpg?width=399&height=266&mode=max)

![](/media/pwfitaoy/c_5381.jpg?width=850&height=567.139282735613)

![](/media/rdfnnc5f/c_5397.jpg?width=850&height=567.139282735613)

![](/media/i3hfycbr/c_5406.jpg?width=399&height=266&mode=max) ![](/media/fhyokswc/c_5413.jpg?width=399&height=266&mode=max)

*   [](http://www.facebook.com/sharer.php?u=https://aytosagunto.es/va/actualitat/ahir-es-va-celebrar-el-dia-del-xiquet-de-les-festes-patronals-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/ahir-es-va-celebrar-el-dia-del-xiquet-de-les-festes-patronals-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/ahir-es-va-celebrar-el-dia-del-xiquet-de-les-festes-patronals-del-port-de-sagunt/ "Linked In")
*   [](mailto:?body=https://aytosagunto.es/va/actualitat/ahir-es-va-celebrar-el-dia-del-xiquet-de-les-festes-patronals-del-port-de-sagunt/)